**2025. GADA GULBENES NOVADA TELPU FUTBOLA ČEMPIONĀTA**

NOLIKUMS

1. **MĒRĶIS UN UZDEVUMI**
   1. Popularizēt telpu futbolu un veselīgu dzīvesveidu Gulbenes novadā.
   2. Noskaidrot Gulbenes novada labākās telpu futbola komandas.
2. **SACENSĪBU VADĪBA**

2.1. Čempionātu organizē Gulbenes novada Sporta pārvalde.

* 1. Sacensību galvenais tiesnesis Jānis Stībelis (tel. 26528863, e-pasts: [janis.stibelis@gulbene.lv](mailto:janis.stibelis@gulbene.lv));

1. **NORISES VIETA UN LAIKS**

3.1. Spēles notiek no **2025.gada marta līdz 2025. gada maijam**;

3.2. Sabraukumu datumi un vieta:

1.sabraukums - Stāķu sporta zāle

2.sabraukums - Stāķu sporta zāle

3.sabraukums - Stāķu sporta zāle

4.sabraukums - Stāķu sporta zāle

5.sabraukums - Gulbenes sporta centrs

**4. DALĪBNIEKI**

4.1. Čempionātā atļauts piedalīties komandām, kuru sastāvā spēlē Gulbenes novada iedzīvotāji, kā arī citu novadu spēlētāji. Sacensībās piedalās spēlētāji, kuri ir dzimuši 2010.gadā un agrāk.

4.2. 2011.gadā dzimušiem jauniešiem atļauts piedalīties ar vecāku rakstisku atļauju.

4.3. Spēlētājiem jābūt vienādas krāsas formas tērpos .

#### 5. PIETEIKUMI

5.1. Komandu pieteikšana līdz 2025. gada 23. februārim: [janis.stibelis@gulbene.lv](mailto:janis.stibelis@gulbene.lv), 26528863.

5.2. Komandas pieteikums - protokols jāiesniedz pirms 1.sabraukuma l.spēles.

5.3. Komandu pieteikumā drīkst pieteikt līdz 16 spēlētājiem.

5.4. Dalības maksa – 70,00 EUR. Dalības maksa komandai jāsamaksā līdz 2.sabraukumam.

5.5. Pieteikumā jābūt spēlētāja parakstam, kas apliecina, ka par savu veselības stāvokli ir atbildīgs pats spēlētājs (paraksts komandas pieteikumā, pielikums Nr.1).

5.6. Piesakoties sacensībām, dalībnieki ar parakstu pieteikumā apliecina, ka neiebilst sacensību laikā organizatoru uzņemto fotogrāfiju un rezultātu ar vārdu un uzvārdu izmantošanai sacensību publiskajos materiālos.

5.7. Čempionāta laikā spēlētājam komandu mainīt aizliegts.

1. **NORISES KĀRTĪBA**
   1. Komandas spēlē viena apļa turnīru, kur noskaidro FINAL 4 komandas. Spēles laiks **2x12** min.
   2. Komandu vietas nosaka pēc iegūto punktu summas (uzvara – 3 punkti, neizšķirts – 1 p., zaudējums – 0 p.). Ja divām vai vairākām komandām ir vienāda punktu summa, tad to nosaka pēc rādītājiem visās spēlēs (uzvaru skaits, vārtu starpība, gūtie vārti).

**7. PRETENZIJU IESNIEGŠANA UN IZSKATĪŠANA**

7.1. Protests iesniedzams rakstiski čempionāta galvenajam tiesnesim pusstundas laikā pēc spēles beigu signāla.

7.2. Protestus nepieņem par spēles laiku, 6 m un 10 m soda sitieniem, ieskaitītiem vai neieskaitītiem vārtiem.

7.3. Protestu izskata čempionāta organizatori (J.Stībelis, L.Krēmers, D.Anča).

**8. DISCIPLINĀRSODI**

8.1. Komandas pārstāvis atbild par savas komandas spēlētāju nolikuma prasību ievērošanu.

8.2. Tiesnešu lēmumi spēles laikā ir galīgi un nav apstrīdami.

8.3. Spēlētājs, kurš saņēmis trīs brīdinājumus, izlaiž komandas nākošo spēli, pēc kuras nopelnītie brīdinājumi tiek anulēti.

8.4. Ja komanda pārkāpj 5 spēles noteikumus, ar katru nākamo sodu ir 10 m soda sitiens, pēc katra puslaika nopelnītie sodi tiek dzēsti.

8.5. Par spļaušanu personai, “pēdējās cerības” sodu, tīšu speršanu, mešanu ar priekšmetu kādam, tīšu sitienu un abpusēju rupjību – noraidījums un jāizlaiž nākamā spēle (ja pārkāpums nav īpaši rupjš). Par šāda veida atkārtotu pārkāpumu diskvalifikācija uz visu čempionātu un naudas sods.

8.6. Par tiesnešu apvainošanu vai uzbrukumu tiesnesim un par izteikti rupju spēli ar nodomu traumēt pretinieku – noraidījums un jāizlaiž nākamās trīs spēles. Par šāda veida atkārtotu pārkāpumu disvalifikācija uz visu čempionātu un naudas sods.

8.7. Čempionāta organizatoriem ir tiesības pieņemt atsevišķus lēmumus par konkrēta futbolista, pārstāvja vai visas komandas soda apmēriem.

8.8. Ja komanda zināmu iemeslu dēļ nevar uzsākt spēli paredzētajā laikā, tad šīs komandas pārstāvim, kas reģistrēts komandas pieteikumā, brīdina čempionāta galveno tiesnesi ne vēlāk kā 20 minūtes pirms plānotās spēles sākuma. Tiesnesis var atlikt spēles sākuma laiku par 10 minūtēm (max).

8.9. Par spēlētāja, kurš nav iekļauts protokolā, piedalīšanos spēlē, komandai tiek piešķirts tehniskais zaudējums 0:W.

8.10. Organizatori var piešķirt gan spēlētājam, gan visai komandai diskvalifikāciju uz spēli vai uz visu čempionātu, ja netiek ievēroti Stāķu sporta nama iekšējās kārtības noteikumi, vai rupji tiek pārkāptas citas sporta ētikas normas.

8.11. Spēļu norises vietās kategoriski aizliegts ienest un lietot alkoholiskos dzērienus vai citus apreibinošos līdzekļus, kā arī atrasties to iespaidā. Šī noteikuma pārkāpšana var būt par iemeslu naudas soda piemērošanai komandai, kā arī citām sankcijām (līdz pat izslēgšanai no turnīra).

**9. APBALVOŠANA**

9.1. 1.-3. vietas ieguvējas komandas saņem kausu.

9.2. 1.-3.vietas ieguvēji spēlētāji tiek apbalvoti ar medaļām (ne vairāk kā 16 spēlētāji komandā).

9.3. Vērtīgākie čempionāta spēlētāji katrā komandā saņem pārsteiguma balvu. Katras komandas pārstāvis nosaka vērtīgāko spēlētāju savā komandā un 5 minūtes pēc čempionāta pēdējās spēles paziņo galvenajam tiesnesim.

9.4. Tiek apbalvots visa čempionāta rezultatīvākais spēlētājs un fināla MVP.

9.5. Organizatori ar savu lēmumu var pasniegt balvas arī citās nominācijās.

Pielikums Nr. 1

2025.g. GULBENES NOVADA TELPU FUTBOLA ČEMPIONĀTA PROTOKOLS

Komanda\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Nr. | Vārds | Uzvārds | Dz.  gads | Vārtu guvēji | | | | | | | | | **Paraksts par veselības stāvokļa atbilstību sacensībām un kārtības noteikumu ievērošanu sporta zālēs** | Paraksts, ka neiebilst sacensību laikā organizatoru uzņemto fotogrāfiju un rezultātu ar vārdu un uzvārdu izmantošanai sacensību publiskajos materiālos |
| 1 | 2 | 3 | 4 | 5 | 6 | 7 | 8 | 9 |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |